**Fabian Zetterlund** (s. 25. elokuuta 1999 Karlstad, Ruotsi) on ruotsalainen jääkiekkoilija, joka pelaa NHL-joukkue San Jose Sharksissa. Hän on pelipaikaltaan keskushyökkääjä, mutta Zetterlund osaa pelata myös laidassa. Hän laukoo oikealta.

Ura
---

### Seuraura

Zetterlund on Färjestad BK:n kasvatti. Hän jakoi kaudella 2014–2015 tehoilla 5+9=14 koko U16 SM:n syöttöpörssin voiton Leksands IF:n Rickard Huggin ja MODO Hockeyn Tobias Åhlströmin kanssa sekä pistepörssin toisen sijan Åhlström kanssa edellään vain Hugg. Zetterlund pelasi yli puolet kaudestaan kuitenkin Färjestadin J18-junioreissa, joiden paras pistemies ja syöttäjä hän oli J18 Allsvenskanissa tehoilla 8+14=22.

Kaudella 2015–2016 Zetterlund oli J18 Allsvenskanissa Färjestadin paras pistemies ja maalintekijä tehoilla 10+8=18. Hän pelasi ison osan kaudestaan myös seuran J20-junioreissa ja sai tililleen myös ensimmäisen SHL-ottelunsa. Zetterlund teki SHL-debyyttinsä viikko ennen hänen 17-vuotissyntymäpäiväänsä 2. maaliskuuta 2016 Rögle BK:ta vastaan. Zetterlund sai ottelussa jääaikaa 5.22 minuuttia. Kaudella 2016–2017 hän jakoi tehoilla 16+20=36 Färjestadin J20-junioreiden sisäisen pistepörssin voiton Pelle Hedlundin kanssa ja sisäisen syöttöpörssin voiton Henrik Neubauerin kanssa. Zetterlund jakoi myös joukkueen sisäisen tehotilaston voiton Jake Stellan kanssa lukemalla +11. Hän pelasi kauden aikana SHL:ssä 14 runkosarjaottelua ilman tehopisteitä.

New Jersey Devils varasi Zetterlundin kolmannella kierroksella 63. pelaajana NHL:n varaustilaisuudessa 2017. Lokakuun 2017 lopulla hän teki Färjestadin kanssa kevääseen 2019 asti kestävän SHL-sopimuksen. Kaikkiaan Zetterlundin tulokaskausi 2017–2018 toi 35 runkosarjaottelussa tehot 3+4=7 ja kuudessa playoff-ottelussa tehot 1+1=2. Hän teki ensimmäisen SHL-maalinsa 25. tammikuuta 2018 vieraissa Luleå HF:ää vastaan. Zetterlund pelasi kauden aikana miesten pelejä myös kahdeksan ottelua lainalla sarjatasoa alempana HockeyAllsvenskan-joukkue Timrå IK:ssa, jonne Färjestad lainasi hänet alustavasti kolmen ottelun ajaksi helmikuussa 2018. Kausi 2018–2019 Zetterlundilla jäi vain 16 ottelun mittaiseksi polvivamman vuoksi. Hän joutui sivuun lokakuussa 2018 ja palasi kaukaloihin joulukuussa, mutta Zetterlund joutui kuitenkin leikkaukseen tammikuussa 2019, jolloin hänen kautensa todettiin päättyneeksi.

Toukokuussa 2019 Zetterlund teki kolmivuotisen NHL-tulokassopimuksen New Jersey Devilsin kanssa. Hän pelasi kauden 2019–2020 kokonaan AHL-joukkue Binghamton Devilsissa, jossa tulokaskausi toi 46 runkosarjaottelussa tehot 8+11=19, kunnes koronaviruspandemia päätti AHL-kauden maaliskuussa 2020. Syyskuussa New Jersey Devils lainasi Zetterlundin toistaiseksi voimassa olevalla sopimuksella Allsvenskan-joukkue HC Vita Hästeniin, kunnes NHL:n harjoitusleirit alkavat. Hän ehti pelata joukkueessa vain kolme valmistavaa ottelua, kunnes Zetterlundin lainasopimus purettiin yhteisymmärryksessä. Lokakuussa hän siirtyi lainalle toiseen Allsvenskan-seuraan, AIK IF:ään.

Kaudella 2021–2022 Zetterlund pelasi hyvän kauden AHL-joukkue Utica Cometsissa tehden 58 peliin 52 tehopistettä ja pääsi pelaamaan 14 peliä myös NHL-joukkue New Jersey Devilsissä tehden 14 peliin 3+5 tehot. 

Kauden 2022–2023 Zetterlund on aloittanut NHL-joukkue New Jersey Devilsissä. Helmikuussa 2023 Devils kauppasi Zetterlundin, Andreas Johnsoniin, Shakir Mukhamadullinin, Nikita Okhotjukin, ensimmäisen kierroksen varausvuoron vuoden 2023 varaustilaisuudessa, toisen kierroksen varausvuoron vuoden 2024 varaustilaisuudessa ja seitsemännen kierroksen varausvuoron vuoden 2024 varaustilaisuudessa San Jose Sharksiin vaihdossa Timo Meieriin, Scott Harringtoniin, Santeri Hatakkaan, Timur Ibragimoviin, Zachary Emondiin ja viidennen kierroksen varausvuoroon vuoden 2024 varaustilaisuudessa.

### Maajoukkueura

Zetterlund pelasi alle 20-vuotiaiden MM-kilpailuissa vuosina 2018 ja 2019, joista ensimmäinen turnaus päättyi hopeaan. Jälkimmäisessä turnauksessa hän toimi Ruotsin varakapteenina. Zetterlund pelasi myös alle 18-vuotiaiden MM-kilpailuissa vuonna 2017. Hänet valittiin Yhdysvaltoja vastaan pelatun puolivälieräottelun päätteeksi Ruotsin ottelun parhaaksi pelaajaksi.

Zetterlund pelasi myös alle 18-vuotiaiden Ivan Hlinkan muistoturnauksessa vuonna 2016. Hän pelasi myös World U-17 Hockey Challengessa vuonna 2015, jolloin hän voitti pronssia. Yhteensä Zetterlund on pelannut 26 nuorten ja 47 poikien maaottelua. Hän on toiminut myös Ruotsin alle 18-vuotiaiden maajoukkueen kapteenina.

Pelityyli
---------

*Hockeyprospects.com* -sivuston mukaan Zetterlund on nopea hyökkääjä, joka riistää kiekkoja ja karvaa vahvasti. Hän on luonnehtinut itseään voimahyökkääjäksi, jolla on hyvä laukaus ja luistelutaidot sekä menee maalinedustatilanteisiin.

Tilastot
--------

|   |   | Runkosarja |   | Pudotuspelit |   | Arvokisat |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM | Turnaus | O | M | S | Pist. | RM |
| 2015–2016 | Färjestad BK | SHL | 1 | 0 | 0 | 0 | 0 | – | – | – | – | – |
| 2016–2017 | Färjestad BK | SHL | 14 | 0 | 0 | 0 | 2 | – | – | – | – | – | U18 | 7 | 3 | 2 | 5 | 0 |
| 2017–2018 | Timrå IK | Allsvenskan | 8 | 2 | 3 | 5 | 0 | – | – | – | – | – | JMM | 7 | 2 | 0 | 2 | 4 |
|  | Färjestad BK | SHL | 35 | 3 | 4 | 7 | 6 | 6 | 1 | 1 | 2 | 2 |
| 2018–2019 | Färjestad BK | SHL | 16 | 2 | 2 | 4 | 8 | – | – | – | – | – | JMM | 5 | 0 | 0 | 0 | 6 |
| 2019–2020 | Binghamton Devils | AHL | 46 | 8 | 11 | 19 | 8 | – | – | – | – | – |
| 2020–2021 | AIK IF | Allsvenskan | 21 | 4 | 6 | 10 | 14 | – | – | – | – | – |
|  | Binghamton Devils | AHL | 34 | 7 | 12 | 19 | 8 | – | – | – | – | – |
| 2021–2022 | Utica Comets | AHL | 58 | 24 | 28 | 52 | 8 | 5 | 2 | 6 | 8 | 0 |
|  | New Jersey Devils | NHL | 14 | 3 | 5 | 8 | 0 | – | – | – | – | – |
| 2022–2023 | New Jersey Devils | NHL | 45 | 6 | 14 | 20 | 6 | – | – | – | – | – | MM | 4 | 2 | 1 | 3 | 2 |
|  | San Jose Sharks | NHL | 22 | 0 | 3 | 3 | 8 | – | – | – | – | – |
| 4 kautta | yhteensä | SHL | 66 | 5 | 6 | 11 | 16 | 6 | 1 | 1 | 2 | 2 |
| 3 kautta | yhteensä | AHL | 138 | 39 | 51 | 90 | 24 | 5 | 2 | 6 | 8 | 0 |
| 2 kautta | yhteensä | NHL | 81 | 9 | 22 | 31 | 14 | – | – | – | – | – |

Lähteet
-------

* Fabian Zetterlund The Internet Hockey Databasessa (englanniksi)
* Fabian Zetterlund Eurohockey-sivustolla (englanniksi)
* Fabian Zetterlund *Elite Prospects*. Everysport Media Group AB.  (englanniksi)

### Viitteet

1. 1 2  Eriksson, Stefan: Konstaterad korsbandsskada för Fabbe *farjestadbk.se*.  22.10.2018. Färjestads Bollklubb Fastighets AB. Viitattu 15.9.2020. (ruotsiksi)
2. ↑  Fabian Zetterlund The Internet Hockey Databasessa (englanniksi)
3. 1 2 3 4 5 6 7  Fabian Zetterlund *Elite Prospects*. Everysport Media Group AB.  (englanniksi)
4. ↑  Elite Prospects - Färjestad BK J18 *eliteprospects.com*. Everysport Media Group. Viitattu 19.11.2019. (englanniksi)
5. ↑  Game detail: 01 Mar 2016, Färjestad Karlstad - Rögle BK *Eurohockey.com*.  2.3.2016. European Ice Hockey Online AB & eSports.cz s.r.o. Viitattu 7.1.2018. (englanniksi)
6. ↑  Fabian Zetterlund - SHL.se *SHL.se*. SHL AB. Viitattu 15.9.2020. (ruotsiksi)
7. ↑  Elite Prospects - Färjestad BK J20 *eliteprospects.com*. Everysport Media Group. Viitattu 19.11.2019. (englanniksi)
8. ↑  Eriksson, Stefan: Måndagsmagasinet 30 oktober *farjestadbk.se*.  30.10.2017. Färjestads Bollklubb Fastighets AB. Viitattu 7.1.2018. (ruotsiksi)
9. ↑  Fabian Zetterlund *SHL.se*. SHL AB. Viitattu 15.9.2020. (ruotsiksi)
10. ↑  Åberg, David: Forward förstärker laget *timraik.se*.  13.2.2018. Timrå IK Ishockey AB. Viitattu 30.7.2018. (ruotsiksi)
11. ↑  Sunnervik, Linus: JVM-stjärnan missar resten av säsongen *expressen.se*.  19.1.2019. AB Kvällstidningen Expressen. Viitattu 15.9.2020. (ruotsiksi)
12. ↑  RELEASE: Devils sign Fabian Zetterlund to three-year entry-level contract *nhl.com/devils*.  13.5.2019. New Jersey Devils. Viitattu 15.9.2020. (englanniksi)
13. ↑  Stein, Amanda: BLOG: Devils Prospect Zetterlund Loaned to Swedish Club *nhl.com/devils*.  15.9.2020. New Jersey Devils. Viitattu 15.9.2020. (englanniksi)
14. ↑  Olsson, Mikael: Fabian Zetterlund lämnar Vita Hästen *vitahasten.se*.  26.9.2020. Vita Hästen Ishockey AB. Viitattu 25.10.2020. (ruotsiksi)
15. 1 2  AIK lånar Fabian Zetterlund *aikhockey.se*.  26.9.2020. AIK Ishockey AB. Viitattu 25.10.2020. (ruotsiksi)
16. ↑
17. ↑  BEST PLAYER OF THE GAME SELECTED BY THE TEAM (pdf)  23.4.2017. IIHF.  Arkistoitu 24.4.2017. Viitattu 7.1.2018. (englanniksi)